
4980  Златоград,   област Смолян, ул. ”Стефан Стамболов” №1

ПРОТОКОЛ
От проведено заседание на Председателски съвет, проведено на 09.07.2024 година при Председателя на ОбС Златоград

Присъствали:
· Емилия Кръстева
· Александър Илийков
· Веселин Иванов
· Д-р Ерол Чинар
· Жечка Хаджийска
· Йорданка Романова


Днес 09.07.2024 г., (вторник) от 14:00 часа, се проведе заседание на Председателски съвет на общински съвет Златоград. За присъствието на членовете на председателския съвет  се води присъствен списък. 
Предварително е изпратена покана – дневен ред на членовете на Председтелския съвет. 
Госпожа Кръстева откри Председателския съвет с кворум от 6 общински съветници, заседанието е редовно и може да се проведе. 

Госпожа Кръстева: Дневния ред Ви е изпратен предварително, като първите 4 точки отпадат, тъй като сме ги разгледали на извънредното заседание на 08.07.2024г.

                                                         ДНЕВЕН РЕД:

1. Искане от Асен Хасапчиев, Борислав Хаджиев, Станимир Чаушев, Светлозар Пехливанов, Искрен Караметулов, Емил Хумчев и Милко Караджов с вх. № ОС-578/04.07.2024г., относно: Свикване на извънредно заседание на Общински съвет Златоград.


По т.1 от дневния ред: Искане от Асен Хасапчиев, Борислав Хаджиев, Станимир Чаушев, Светлозар Пехливанов, Искрен Караметулов, Емил Хумчев и Милко Караджов с вх. № ОС-578/04.07.2024г., относно: Свикване на извънредно заседание на Общински съвет Златоград.

Гопожа Кръстева: Свикване на извънредно заседание със следните точки: 

1. Докладна записка от Мирослав Митков Янчев – Кмет на Община Златоград с изх.№ 61-00-254/07.06.2024г., по вх. № ОС–464/07.06.2024г., относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград.

2. Предприети действия от Кмета на Община Златоград, относно: Обект № 41 „Изграждане на топлопреносна мрежа с. Ерма река – проектиране и СМР“ от Програмата за капиталови разходи за 2024г. на Община Златоград.

3. Докладна записка от Мирослав Митков Янчев – Кмет на Община Златоград с изх.№ 61-00-209/07.05.2024 г., по вх. № ОС–355/10.05.2024г., относно: Предоставяне на средства за изпълнение на възстановителни строителни дейности на обекти общинска собственост, чрез Публично - частно партньорство.

Госпожа Кръстева: Всички точки са разглеждани на съвместно заседание на Постоянните  комисии и на заседания на ОбС и са със становище  без да има настъпила промяна в обстоятелствата. 
Господин д-р Чинар: Те имат ли дата за извънредна сесия?
Госпожа Кръстева: Имат за утре в 7 в Ерма река.
Господин д-р Чинар: Аз имам процедурен въпрос. Защо се назначават извънредни сесии, като няма да идва никой? След като те искат извънредна сесия, пък не идват на нашата извънредна сесия, ние защо трябва да уважим тяхната извънредна сесия? Нали искат да има такава точка извънредна сесия, но те не я уважат и не идват на извънредните сесии.
Госпожа Кръстева: Имаме писмо, че те няма да дойдат на извънредната сесия, защото е късен часа от 19 часа.
Господин д-р Чинар: Щом се уповават на точката извънредна сесия, защо не я уважат тази точка и не идват на извънредни сесии?
Госпожа Кръстева: Другото, което е че ние изнесена сесия в момента не съм на ясно как ще стои с живото излъчване, защото то е задължително. Технически в момента не можем да си го позволим. Нито една от точките не виждам да има някакъв спешен характер, още повече че по точка 3 за публично частното партньорство, ние сме в съда. За топлопреносната мрежа Кмета е изпратил писмо, че е  възложил  за процедура и асфалтовите кърпежи за Ерма река пътя не е общински, за да даваме пари за асфалтови кърпежи. 
Госпожа Хаджийска: Тоест няма спешен характер. Предложените точки нямат спешен характер и не изискват извънредна сесия.
Госпожа Кръстева: Още повече по закон сме задължени тя да бъде излъчвана на живо. 

Госпожа Кръстева подложи на гласуване искането от групата на ГЕРБ за извънредно заседание в Ерма река.

Председателският съвет гласува с 0 гласа „за“ , 6 „против“ , 0 „въздържал се“ не се прие искането за извънредно заседание.

Госпожа Кръстева: Да бъдат ли включени в заседание на Постоянни комисии?

[bookmark: _GoBack]Председателският съвет гласува с 0 гласа „за“ , 6 „против“ , 0 „въздържал се“ не се прие искането за включване в дневния ред на ПК.


Госпожа Кръстева закри заседанието на Председателския съвет поради изчерпване на дневния ред. 





Емилия Кръстева
Председател на 
Общински съвет Златоград  

Изготвил: 
Елмира Топчиева - Меркова,
Гл. специалист „Канцелария ОбС“

